ddrg/super_eurlex huggingface dataset:
KIRJALLINEN KYSYMYS E-0150/00 esittäjä(t): Emmanouil Mastorakis (PSE) komissiolle. Interreg-yhteisöaloite.



Virallinen lehti nro 053 E , 20/02/2001 s. 0001 - 0001



KIRJALLINEN KYSYMYS E-0150/00 esittäjä(t): Emmanouil Mastorakis (PSE) komissiolle (31. tammikuuta 2000) Aihe: Interreg-yhteisöaloite Siitä huolimatta, että Interreg-aloitetta varten varatut määrärahat ovat kaudella 20002006 suuremmat kuin edellisellä kaudella, on todettavissa, että muutamia poikkeuksia lukuunottamatta A-ryhmään kuuluvien alueiden luettelo pyrittiin säilyttämään muuttumattomana, ilmeisenä tavoitteena toiminnan keskittäminen. Se, että poikkeuksia kuitenkin tehtiin, osoittaa, että aiempia epäoikeudenmukaisuuksia ja laiminlyöntejä oli tarpeen korjata. Kreikkalaisten alueiden luettelossa yksi merkittävä laiminlyönti koskee Artan ja Ilian läänejä, joita ei otettu mukaan, vaikka naapurialueita, joilla on samat ominaispiirteet, otettiin. Voiko komissio osoittaa ymmärtämystä ja tutkia uudelleen, olisiko mahdollista ottaa mukaan nämä kaksi lääniä, jotka perusteettomasti ovat jääneet luettelon ulkopuolelle? Michel Barnier'n komission puolesta antama yhteinen täydentävä vastaus kirjallisiin kysymyksiin E-0150/00, E-0229/00 ja E-0336/00 (7. kesäkuuta 2000) Komissio ei pidä Artaa ja Iliaa Interreg III -yhteisöaloitteen ehtojen mukaisina raja-alueina eikä siksi katso, että nämä alueet on jätetty perusteettomasti pois tukikelpoisten alueiden luettelosta. Komissio hyväksyi Interreg III -yhteisöaloitetta koskevat suuntaviivat 28. huhtikuuta 2000(1). Kyseisen aloitteen rajat ylittävää yhteistyötä koskevan ohjelmalohkon mukaisesti tukikelpoisiin alueisiin kuuluvat kaikki alueet, jotka rajoittuvat Euroopan unionin sisäisiin tai ulkoisiin maarajoihin, sekä tietyt rannikkoalueet suuntaviivojen liitteen 1 mukaisesti. Ohjelman kokonaisrahoituksesta jopa 20 prosenttia voidaan kuitenkin kohdistaa tukikelpoisten alueiden naapurialueisiin. Koska sekä Arta että Ilia ovat tällaisia alueita, viranomaisilla on mahdollisuus sisällyttää ne vastaisuudessa Interreg III -aloitteen rajat ylittävää yhteistyötä koskeviin ohjelmiin. (1) EYVL C 143, 23.5.2000.
KIRJALLINEN KYSYMYS E-1152/00 esittäjä(t): Bart Staes (Verts/ALE) komissiolle. Valkoinen kirja elintarviketurvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0086 - 0086



KIRJALLINEN KYSYMYS E-1152/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarviketurvallisuudesta ja Euroopan elintarvikeviranomainen Tammikuussa 2000 julkaistiin valkoinen kirja elintarviketurvallisuudesta (KOM(1999) 719 lopull.). Luvussa neljä käsitellään Euroopan elintarvikeviranomaisen perustamista ja luvussa viisi elintarviketurvallisuutta koskevia lainsäädäntönäkökohtia. Komissio aikoo laatia direktiivin luontaisten kivennäisveden ainesosista ja edellytyksistä tiettyjen luontaisten kivennäisvesien käsittelemiselle otsonilla rikastetulla ilmalla. Sovelletaanko juomavedelle asetettuja mahdollisesti vahingollisten aineiden sallittuja enimmäismääriä myös luontaisiin kivennäisvesiin? Jos ei sovelleta, miksi? David Byrnen komission puolesta antama yhteinen vastaus kirjallisiin kysymyksiin E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 ja E-1162/00 (9. kesäkuuta 2000) Arvoisan parlamentin jäsenen esiinnostamia kysymyksiä tutkitaan siten, että niiden pohjalta voitaisiin esittää lainsäädäntöehdotuksia noudattaen elintarviketurvallisuudesta annetussa valkoisessa kirjassa asetettua aikataulua. Tässä vaiheessa olisi sopimatonta ennakoida jokaisen ehdotuksen yksityiskohtia.
KIRJALLINEN KYSYMYS E-2027/00 esittäjä(t): Reino Paasilinna (PSE) komissiolle. Työntekijöiden asema, oikeusturva ja työsuojelu pedofiliatapauksissa.



Virallinen lehti nro 072 E , 06/03/2001 s. 0171 - 0171



KIRJALLINEN KYSYMYS E-2027/00 esittäjä(t): Reino Paasilinna (PSE) komissiolle (21. kesäkuuta 2000) Aihe: Työntekijöiden asema, oikeusturva ja työsuojelu pedofiliatapauksissa Viime aikoina on useissa Euroopan unionin jäsenvaltioissa paljastunut vaikeita pedofiliatapauksia lasten parissa työskentelevien henkilöiden keskuudessa. Tapahtumat ovat vaikuttaneet voimakkaasti työympäristöön. Työntekijää, joka on yrittänyt auttaa lapsia ja vaatia selvityksiä, on usein kohdannut voimakas vastareaktio esimerkiksi oikeudenkäyntien ja valitusmenettelyjen kautta. Pahimmillaan työntekijä on erotettu ja hän on vielä joutunut kantamaan vastuun oikeudenkäyntien kustannuksista. Tiedustelen komissiolta, mihin toimenpiteisiin se on eurooppalaisella tasolla ryhtynyt tai aikoo ryhtyä turvatakseen työntekijöiden aseman ja oikeusturvan sellaisissa tapauksissa, joissa työntekijä on ryhtynyt toimenpiteisiin lasten suojelemiseksi ja työpaikan pedofiliatapauksen selvittämiseksi? Anna Diamantopouloun komission puolesta antama vastaus (20. syyskuuta 2000) Asia johon viitataan ei kuulu yhteisön toimivaltaan.
KIRJALLINEN KYSYMYS E-1297/00 esittäjä(t): Olivier Dupuis (TDI) neuvostolle. Schengenin viisumin peruuttaminen Gafur-Arslanbek Rakhimovilta.



Virallinen lehti nro 081 E , 13/03/2001 s. 0025 - 0026



KIRJALLINEN KYSYMYS E-1297/00 esittäjä(t): Olivier Dupuis (TDI) neuvostolle (27. huhtikuuta 2000) Aihe: Schengenin viisumin peruuttaminen Gafur-Arslanbek Rakhimovilta Maaliskuussa 1998 uzbekistanilaiselta liikemieheltä Gafur-Arslanbek Rakhimovilta peruutettiin Schengenin viisumi, koska eräissä tanskalaisissa, ranskalaisissa, englantilaisissa ja venäläisissä tiedotusvälineissä hänestä oli annettu julkisuuteen vääriä tietoja, joissa hänen nimensä yhdistettiin huumerikollisten piireihin. Viisumi peruutettiin, vaikka Interpolin rekisterin valvontakomiteasta ilmoitettiin asiaa siltä tiedustelleelle Uzbekistanin ihmisoikeuksien suojelutoimikunnalle (Kansainvälisen ihmisoikeusyhteisön Uzbekistanin osasto), ettei Interpolilla eikä Venäjän viranomaisilla ole hallussaan mitään tietoja, jotka vahvistaisivat kyseiseen henkilöön kohdistetut syytökset. Voiko neuvosto ilmoittaa, millä perusteilla viisumin peruuttamisesta päätettiin? Voiko neuvosto myös tutkia, onko tämä päätös tehty niiden periaatteiden mukaisesti, joita noudatetaan Schengenin viisumien peruutusmenettelyssä? Jos asia on toisin, voiko neuvosto vakuuttaa puuttuvansa asiaan, jotta Gafur-Arslanbek Rakhimov voisi saada uudestaan Schengenin viisumin? Vastaus (29. syyskuuta 2000) Neuvosto ilmoittaa arvoisalle parlamentin jäsenelle, että viisumin myöntäminen tai epääminen kuuluu yksinomaan jäsenvaltioiden toimivaltaan. Menettelystä ja mahdollisista kanteista tapauksessa, jossa jonkun jäsenvaltion diplomaatti- tai konsuliedustusto kieltäytyy tutkimasta hakemusta tai myöntämästä viisumia, säädetään kyseisen jäsenvaltion lainsäädännössä. Neuvostolla ei ole valtuuksia esittää kantaa asiasta, joka ei kuulu sen perustamissopimusten mukaiseen toimivaltaan.
KIRJALLINEN KYSYMYS E-1490/00

esittäjä(t): Erik Meijer (GUE/NGL) komissiolle

(11. toukokuuta 2000)

Aihe: Alueiden komitean jäsenten mahdollisuuden kaksinkertaisiin kulukorvauksiin rajoittaminen

1. Voiko komissio vahvistaa, että alueiden komitean jäsenten vuosina 1998 ja 1999 ilmoittamat kulut voidaan korvata vain suoraan kyseisille henkilöille, eikä heidän edustamilleen hallinnoille?

2. Pitääkö paikkansa, että ensimmäisessä kysymyksessä tarkoitetut kulukorvauksiin oikeutetut henkilöt voivat nostaa rahansa vuosilta 1998 ja 1999 ainoastaan sekillä belgialaisessa pankissa, joten kysyttäessä he eivät voi esittää todistuskappaleita siitä, että kulut on maksettu kotimaassa heidän omalle pankkitililleen?

3. Voiko komissio vahvistaa, että vuoteen 1997 saakka ja vuodesta 2000 lähtien maksut osoitettiin ja osoitetaan asianomaisille aluehallinnoille, eikä yksityishenkilöille?

4. Mikä aiheutti sen, että maksutapaa muutettiin kaksi kertaa ensimmäisessä ja kolmannessa kysymyksessä mainitulla tavalla?

5. Onko komissio kanssani yhtä mieltä, että asianomaisilla henkilöillä ei ollut vuosina 1998 ja 1999 ainuttakaan syytä ilmoittaa alueiden komitea -työssä kertyneitä kuluja edustamalleen hallinnolle, koska se johtaisi kulujen kaksinkertaiseen korvaamiseen?

6. Ilmoitetaanko alueiden komitean jäsenten edustamille hallinnoille suoraan jäsenille maksetuista korvauksista sekä siitä, kuinka suurista summista niissä on kyse?

7. Onko asianomaisille komitean jäsenille ja heidän edustamilleen hallinnoille ilmoitettu hyvissä ajoin maksutavan muutoksista, jotta väärinkäsitysten mahdollisuus ja myös tietoisen kaksinkertaisen korvaamisen mahdollisuus vältettäisiin?

8. Jos vastaus seitsemänteen kysymykseen on myönteinen, miten siinä tapauksessa asiasta tiedotettiin?

Michaele Schreyerin komission puolesta antama vastaus

(19. heinäkuuta 2000)

Vastauksena arvoisan parlamentin jäsenen kysymykseen komissio esittää alueiden komitean (AK) antamien tietojen perusteella seuraavaa:

1. ja 3. Maksujen lopullisesta edunsaajasta ei ole erillisiä säädöksiä ennen vuotta 1997 eikä myöskään vuodesta 2000 lähtien. Alueiden komitean jäsenet saavat suoraan korvauksen niistä kuluista, jotka he ovat ilmoittaneet. Korvaus maksetaan joko pankkitilille, jonka jäsenet ovat ilmoittaneet alueiden komitealle tai se voidaan heidän erillisestä pyynnöstään toimittaa myös heidän edustamilleen hallinnoille.

2. Joulukuun 31. päivään 1999 käytössä oli useita eri maksutapoja (esimerkiksi sekki, pankkisiirto). Vuoden 2000 alusta maksut suoritetaan ainoastaan pankkisiirrolla.

4. Alueiden komitean päätöstä kuljetuskustannusten, päivärahojen ja matkakulujen korvaamisesta on muutettu kaksi kertaa (31.3.1999 ja 1.4.2000). Tarkoituksena on ollut parantaa maksumenettelyjä, erityisesti pankkisiirtomaksua, ja myös tehdä siitä uusien, tammikuussa 2000 voimaan tulleiden menettelysääntöjen mukainen.
KIRJALLINEN KYSYMYS E-1809/00 esittäjä(t): Linda McAvan (PSE) komissiolle. Lihan tuottamiseksi kasvatettujen kanojen hyvinvointi.



Virallinen lehti nro 089 E , 20/03/2001 s. 0089 - 0089



KIRJALLINEN KYSYMYS E-1809/00 esittäjä(t): Linda McAvan (PSE) komissiolle (8. kesäkuuta 2000) Aihe: Lihan tuottamiseksi kasvatettujen kanojen hyvinvointi Eläinten terveyttä ja hyvinvointia käsittelevä EU:n tiedekomitea julkaisi äskettäin raportin, jossa se ilmoitti olevansa huolissaan lihan tuottamiseksi kasvatettujen broilerien terveydestä ja hyvinvoinnista. Raportissa todettiin, että broilerialan alituiset kasvun nopeuttamispyrkimykset ovat johtaneet lihan tuottamiseksi kasvatettavien lintujen tuskallisiin jalkavaivoihin ja äkillisiin kuolemiin. Aikooko komissio esittää lainsäädäntöehdotuksia, joissa käsitellään tiedekomitean raportissa esitettyjä vakavia terveys- ja hyvinvointiongelmia? David Byrnen komission puolesta antama yhteinen vastaus kirjallisiin kysymyksiin E-1809/00 ja E-1848/00 (26. heinäkuuta 2000) Komissio pyysi eläinten terveyttä ja hyvinvointia käsittelevää tiedekomiteaa (SCAHAWia) laatimaan raportin lihan tuottamiseksi kasvatettavien kananpoikien (broilereiden) hyvinvoinnista. Komitea antoi raporttinsa 21. maaliskuuta 2000. Broilereiden hyvinvoinnista voidaan sanoa, että tuotantoeläinten suojelua koskevan eurooppalaisen yleissopimuksen pysyvän komitean 28. marraskuuta 1995 antama kotieläiminä pidettäviä kanalintuja koskeva suositus on voimassa. Jäsenvaltiot ja Euroopan yhteisö ovat sopimuspuolina kyseisessä sopimuksessa ja osallistuvat komitean työhön. Neuvoston direktiivissä 98/58/EY(1) annetaan kaikkien tuotantoeläinten suojelua koskevat yhteisön keskeiset periaatteet. Direktiivissä annetaan hyvinvointivaatimukset, joita on sovellettava kaikenlaista tuotantoa varten pidettäviin eläimiin, myös lihan tuottamiseksi kasvatettaviin kananpoikiin. Lisäksi direktiivin mukaan on eläinten omistajan tai kasvattajan vastuulla taata, että niiden hyvinvointi vastaa annettuja vähimmäisvaatimuksia. Direktiivi on oikeudellinen perusta, jonka pohjalta valmistellaan ehdotuksia edellä mainittuun yleissopimukseen tai sen mukaisiin suosituksiin liittyviksi yhteisön toimenpiteiksi, jos se on tarpeen direktiivin yhdenmukaisen soveltamisen varmistamiseksi yhteisössä. Komissio laatii parhaillaan ehdotusta yhteisössä tapahtuvaan broilerinkasvatukseen liittyvistä hyvinvointivaatimuksista tiedekomitean raportin ja kyseisen direktiivin perusteella. (1) EYVL L 221, 8.8.1998.
KIRJALLINEN KYSYMYS E-0316/00

esittäjä(t): Anna Karamanou (PSE) ja Minerva Malliori (PSE) neuvostolle

(14. helmikuuta 2000)

Aihe: AIDSin tuloksekas torjunta

AIDS-tartunnan saaneista 95 prosenttia elää Afrikan ja Aasian kehitysmaissa. AIDS aiheuttaa Afrikan joka viidennen kuolintapauksen, ja odotettavissa oleva keskimääräinen elinaika on lyhentynyt huomattavasti valtavat mittasuhteet saaneen epidemian vuoksi ja siksi, että sairastuneilla ei ole varaa sairauden hoidossa tarvittaviin kalliisiin lääkkeisiin. Kaikille maailman kehittyneille maille suunnatussa puheessaan Maailman terveysjärjestön pääjohtaja Gro Harlem Brundtland korosti, että lääkkeet ovat pohjoisella ja sairaus eteläisellä pallonpuoliskolla, ja vaati poistamaan AIDSin ennaltaehkäisyn ja hoidon suhteen vallitsevan epätasa-arvoisuuden.

Kun otetaan huomioon Yhdysvaltojen äskettäin myöntämät 150 miljoonan dollarin ja Kanadan myöntämät 50 miljoonan dollarin avustukset, kysyn neuvostolta, millä tavoin ja minkä erityisten ohjelmien kautta Euroopan unioni aikoo tukea kehitysmaita sairauden ennaltaehkäisyssä ja hoidossa, jotta AIDSiin sairastuneet voisivat saada lääkehoitoa ja kuolleiden määrä vähenisi huomattavasti, kuten on jo tapahtunut kehittyneissä maissa?

Vastaus

(29. syyskuuta 2000)

Neuvosto yhtyy täysin arvoisien parlamentin jäsenten huoleen aids-epidemian vakavuudesta erityisesti Afrikassa sekä heidän analyysiinsä sen seurauksista ja on korostanut tarvetta lisätä ponnisteluja sen varmistamiseksi, että kansallisia toimintasuunnitelmia tuetaan entistä paremmin. Siihen sisältyy ensisijaisesti sellaisten toimintasuunnitelmien tukeminen, joiden tavoitteena on tartuntojen tehokkaampi ehkäisy valistuksen, sukupuolikäyttäytymiseen ja suvunjatkamiseen liittyvän terveydenhuollon edistämisen sekä verensiirtojen turvallisuuden avulla, sekä niiden toimintasuunnitelmien tukeminen, joilla pyritään tukemaan tartunnan saaneita ja sairaita erityisesti vahvistamalla terveydenhuoltojärjestelmää ja torjumalla syrjintää ja yhteiskunnallista syrjäytymistä.

Neuvosto antoi yhteistyössä Euroopan parlamentin kanssa komission ehdotuksesta maaliskuussa 1997 asetuksen HI-virusta/AIDSia koskevista toimista kehitysmaissa ja erityisesti köyhimmissä kehitysmaissa. Asetuksessa vahvistetaan aidsin torjuntaa koskevan ohjelman toteuttamismäärärahoiksi 45 miljoonaa euroa kaudeksi 19971999. Asetuksessa vahvistetaan yhteisön toiminnan painopisteet, jotka koskevat pääosin taudin leviämisen ehkäisyä. Siinä myös määritellään melko yksityiskohtaisesti, millaisia HI-viruksen ja aidsin leviämisen ehkäisemiseen tähtääviä toimia voidaan rahoittaa.

Varsinaisen hoidon osalta komissio on toistaiseksi ehdottanut vain, että yhteisön rahoitusta voitaisiin laajentaa kattamaan asianmukaiset aidsin torjumisesta aiheutuvat lääkekulut.
KIRJALLINEN KYSYMYS E-1821/00 esittäjä(t): Camilo Nogueira Román (Verts/ALE) komissiolle. Galician maidontuotanto ja vuosina 2005‐2006 toteutettava yhteisen maatalouspolitiikan (YMP) uudistus.



Virallinen lehti nro 081 E , 13/03/2001 s. 0098 - 0098



KIRJALLINEN KYSYMYS E-1821/00 esittäjä(t): Camilo Nogueira Román (Verts/ALE) komissiolle (8. kesäkuuta 2000) Aihe: Galician maidontuotanto ja vuosina 20052006 toteutettava yhteisen maatalouspolitiikan (YMP) uudistus Vuosina 20052006 toteutettava YMP:n uudistus johtaa interventiohintojen laskuun, mikä korvataan suoraan maanviljelijöille maksettavina palkkioina, jotka vuosina 20072008 ja seuraavina vuosina ovat 4,16 pesetaa kilolta. Tätä palkkiota sovelletaan ainoastaan kunkin maitotilan kiintiötä vastaavaan tuotantoon. Mahdollisesti maitokiintiöjärjestelmästä luovutaan tulevien YMP:n uudistusten myötä. Jos näin käy, mikä on niiden maitotilojen tulevaisuus, joilla kuten useimmilla Galician maitotiloilla on suuret maa-alueeseen perustuvat kasvumahdollisuudet mutta jotka eivät voi kasvattaa tuotantoaan vuosia sitten sitä estämään perustetun kiintiöjärjestelmän vuoksi juuri nyt, kun ne ovat toiveikkaasti aloittaneet tilojen uudenaikaistamistoimet? Jos oletetaan, että jonkinlainen palkkiojärjestelmä säilytetään, myönnettäisiinkö mahdolliselle ja tarpeelliselle lisätuotantokapasiteetille samankaltaista taloudellista tukea kuin on myönnetty nykyisten kiintiöiden mukaisille tuotantomäärille? Franz Fischlerin komission puolesta antama vastaus (11. heinäkuuta 2000) Vuodesta 2005 alkaen tuottajille maksettavat suorat tuet vahvistetaan nykyisin tonnilta maidon viitetuotantoa (nk. kiintiö). Jos neuvosto päättäisi lakkauttaa kiintiöjärjestelmän, sen olisi otettava huomioon kaikki tästä johtuvat seuraukset, mukaan lukien vaikutukset suorien tukien laskemisperusteeseen ja -tapaan. Komissio arvelee kuitenkin, että nykyisessä tilanteessa asiassa on liian aikaista muodostaa kantaa.
KIRJALLINEN KYSYMYS E-2347/00 esittäjä(t): Olivier Dupuis (TDI) komissiolle. Salaiset sopimukset huumerikollisten ja huumeita vastustavien viranomaisten välillä.



Virallinen lehti nro 089 E , 20/03/2001 s. 0186 - 0186



KIRJALLINEN KYSYMYS E-2347/00 esittäjä(t): Olivier Dupuis (TDI) komissiolle (13. heinäkuuta 2000) Aihe: Salaiset sopimukset huumerikollisten ja huumeita vastustavien viranomaisten välillä Salaisesta palvelusta vastaava Yhdysvaltain kongressin valiokunta julkaisi toukokuussa johtopäätökset kongressin käynnistämästä tutkinnasta, joka koski CIA:n roolia Nicaraguan contra-sissien tukemisessa 1980-luvun alussa. Entiset CIA:n agentit vahvistivat suljetuin ovin järjestetyissä kuulemistilaisuuksissa, että sisseille oli hyötyä tarkoituksellisesta laisser-faire-asenteesta, jonka USA:n salainen palvelu hyväksyi. Välinpitämättömän asenteen vuoksi sissit kykenivät itse rahoittamaan aseellista taisteluaan laajamittaisella laittomalla kokaiinikaupalla. Olivatko nämä seikat komission tiedossa? Pitääkö komissio tätä tapausta täydellisenä poikkeuksena huumausaineiden kaupan torjunnassa, vai onko sillä päinvastoin tietoja vastaavista tilanteista muualla maailmassa viime vuosina tai tällä hetkellä? Katsooko komissio, että asian vakavuus huomioon ottaen sen olisi tuotava nämä seikat esiin toimivaltaisilla kansainvälisillä foorumeilla, kuten YK:n huumevalvontavirastossa (UNDCP)? Katsooko komissio lisäksi, että asian vakavuuden vuoksi sen olisi kiireellisesti ehdotettava kansainvälisten huumausaineita koskevien sopimusten tarkistamista siten, että kaikki tällä hetkellä kiellettyjen aineiden tuotantoon ja markkinoille saattamiseen liittyvät toimet sisällytettäisiin lainsäädäntöön? Christopher Pattenin komission puolesta antama vastaus (20. syyskuuta 2000) Komissio ei ole ollut tietoinen arvoisan parlamentin jäsenen mainitsemista seikoista. Aseellisten selkkausten rahoituksen ja huumekaupan välisen yhteyden taustalla ovat tällaisella kaupankäynnillä saatavat huomattavat laittomat taloudelliset voitot. Tämän osalta komissio muistuttaa, ettei laiton kauppa ole Euroopan unionin omaksuman strategian mukaisesti hyväksyttävää. Komissio on sitoutunut toimivaltansa rajoissa torjumaan huumeisiin liittyvää laitonta toimintaa, tuotantoa, jalostusta ja kaupan erilaisia muotoja, sekä unionin sisällä että kansainvälisellä tasolla. Komissio katsoo, ettei se voi ilmoittaa toimivaltaisille kansainvälisille elimille arvoisan parlamentin jäsenen mainitsemista seikoista, koska se ei tunne niitä. Se toimii kuitenkin päättäväisesti kansainvälisen rikollisuuden torjumiseksi kansainvälisissä yhteyksissä ja yhteistyössä kumppaneidensa kuten Yhdysvaltojen kanssa. Komissio ei myöskään voi esittää huumeita koskevien kansainvälisten sopimusten tarkistamista näkökohtien perusteella, joita se ei suoranaisesti tunne.
KIRJALLINEN KYSYMYS E-1730/00 esittäjä(t): Daniel Varela Suanzes-Carpegna (PPE-DE) komissiolle. Euroopan komission kielipolitiikka: vähemmistökielten ja alueellisten kielten edistäminen ja suojeleminen.



Virallinen lehti nro 053 E , 20/02/2001 s. 0183 - 0183



KIRJALLINEN KYSYMYS E-1730/00 esittäjä(t): Daniel Varela Suanzes-Carpegna (PPE-DE) komissiolle (31. toukokuuta 2000) Aihe: Euroopan komission kielipolitiikka: vähemmistökielten ja alueellisten kielten edistäminen ja suojeleminen Vastauksessaan kysymyksiini E-0465/00 ja E-0478/00(1) Euroopan komissio ilmoitti tutkivansa mahdollisuutta toteuttaa Euroopan unionin kielivähemmistöjen tarpeita koskeva erityistutkimus, joka voisi olla positiivinen lisä aiheesta jo saatavilla oleviin tietoihin. Toivon tulevaisuudessa saavani täsmällistä tietoa asiasta. Voiko Euroopan komissio tiedottaa, missä vaiheessa asian käsittely on tällä hetkellä? Toisin sanoen, milloin tehdään lopullinen päätös tutkimuksen tekemisestä ja mitkä ovat tämän tutkimuksen tavoitteet ja suuntaviivat? Voiko komissio kertoa, onko kyseessä komission sisäinen vai ulkoinen tutkimus? (1) EYVL C 374 E, 28.12.2000, s. 82. Viviane Redingin komission puolesta antama vastaus (25. heinäkuuta 2000) Komissio on parhaillaan valmistelemassa tarjouseritelmää tarkoituksenaan julkistaa tarjouskilpailu Euroopan unionin kielivähemmistöjen ja alueellisten kieliyhteisöjen tarpeita koskevasta erityistutkimuksesta. Tarkoituksena on käyttää hyväksi vuonna 1992 suoritetun Euromosaic-tutkimuksen tuloksia, joita täydennettiin vuonna 1997 kolmen uuden jäsenvaltion osalta. Ensimmäisenä tavoitteena on laatia kielivähemmistöistä ja alueellisista kieliyhteisöistä selvitys, jossa tutkittaisiin seuraavia aspekteja: kielen käyttöä, kielen oikeudellista ja hallinnollista asemaa sekä sen asemaa opetuksessa, joukkotiedotusvälineissä, julkisessa elämässä ja taloudessa. Toisena tavoitteena on tutkia eri Euroopan maissa toteutettuja kielten tuki- ja edistämistoimenpiteitä ja analysoida niiden kustannuksia ja vaikutuksia kielen käyttöön. Tutkimuksella pyrittäisiin kohdentamaan Euroopan yhteisön tukea paremmin sitä eniten tarvitseville yhteisöille sekä niihin edistämistoimenpiteisiin, jotka ovat olleet kaikkein tehokkaimpia ottaen huomioon käytetyt keinot. Tutkimuksen aikataulusta päättäminen riippuu kyseisen budjettikohdan (B3-1000) täytäntöönpanoon liittyvien oikeudellisten ongelmien ratkaisemisesta.